**ОБЩИНСКА ИЗБИРАТЕЛНА КОМИСИЯ ЯМБОЛ**

**ПРОТОКОЛ**

**№ 51**

**На 21 септември 2020 г. от 15:30 ч. се проведе заседание на Общинска избирателна комисия Ямбол при следния**

**Д н е в е н р е д:**

1. Предсрочно прекратяване пълномощията на общински съветник в ОС гр. Ямбол и обявяване за избран Общински съветник в ОС гр. Ямбол следващият кандидат от листата на ПП „АТАКА”

***Докладва:*** *Миглена Кочинова*

2.Входяща поща

***Докладва: Екатерина Янева***

**ПРИСЪСТВАТ:** **11 членове на комисията:** Екатерина Янева, Мариана Гърдева, Станимир Иванов, Драгомир Димитров, Младенка Николова,Миглена Кочинова, Гюлшен Юсеинова, Светла Кирилова,Невена Спасова, Стоян Дойчев и Яна Първанова

**ОТСЪСТВАТ:** Ани Канева и Пенка Илиева

Заседанието бе открито в **15:30** ч. и бе водено от Екатерина Янева – Председател на Общинската избирателна комисия - Ямбол.

**ПРЕДСЕДАТЕЛЯТ ЕКАТЕРИНА ЯНЕВА**: Уважаеми колеги, в залата присъстват 11 членове на комисията, имаме необходимия кворум за провеждане на днешното заседание. Предлагам колегата Драгомир Димитров за преброител при отчитане на поименното гласуване, а за протоколчик Мигленаа Кочинова. Който е съгласен с така направеното предложение, моля да гласува.

**ДРАГОМИР ДИМИТРОВ:** В зала 11членове: За:Екатерина Янева, Мариана Гърдева, Станимир Иванов, Драгомир Димитров, Младенка Николова,Миглена Кочинова, Гюлшен Юсеинова, Светла Кирилова,Невена Спасова и Яна Първанова

**ПРОТИВ –** Няма.

**ПРЕДСЕДАТЕЛЯТ ЕКАТЕРИНА ЯНЕВА**:Колеги, предлагам да преминем към разглеждането на точка първа от дневния ред. **Давам думата на Миглена Кочинова.**

**МИГЛЕНА КОЧИНОВА:** Постъпило е писмено уведомление с вх.№256/18.09.2020г., от председателя на общинския съвет в община Ямбол, с което уведомява ОИК, за настъпила смърт на общински съветник от листата на ПП АТАКА- Кръстьо Панайотов Петров. С уведомлението е приложен и препис извлечение от смъртен акт на лицето  издаден надлежно от Община Ямбол, област Ямбол. Видно от смъртния акт на лицето е , че е настъпила смърт на същия поради което ОИК следва да се произнесе с решение, с което да прекрати  предсрочно пълномощията му  като общински съветник.

Общинска избирателна комисия в община Ямбол констатира, че са налице законовите предпоставки на чл.30, ал.4, т.13 от ЗМСМА, за предсрочно прекратяване на пълномощията на общинският съветник Кръстьо Панайотов Петров. На основание чл.30, ал.7 от ЗМСМА, ОИК Ямбол със същото Решение, с което се прекратяват пълномощията на общинския съветник, следва да определи като общински съветник следващият в листата на ПП „АТАКА”. От извършената проверка в Справката за класиране според преференциите от 28.10.2019г. на „Информационно обслужване“ АД, в произведените на 27 октомври 2019г. избори за общински съветници и кмет в община Ямбол се установи, че са налице обстоятелствата по чл.458, ал.5 от ИК. Предвид разпоредбата на чл.454, ал.7 от ИК, следващият в листата на ПП „АТАКА” кандидат е Стоян Йорданов Стоянов.

Предвид изложеното и на основание чл.30, ал.4,т.13 и ал.7 от ЗМСМА, във връзка с чл. 87, ал. 1, т. 1 и т.24 и чл.458, ал.1 от Изборния кодекс,  Общинска избирателна комисия в община Ямбол

**Р Е Ш И:**

1. Прекратява пълномощията като общински съветник в Общински съвет – гр. Ямбол на **Кръстьо Панайотов Петров с ЕГН: …………….**и анулира издаденото му Удостоверение №38**/08.11.2019г..**

       2.Обявява за избран за общински съветник в Общински съвет – гр. Ямбол, от листата на ПП АТАКА **Стоян Йорданов Стоянов с ЕГН: …………………**

       3.Издава удостоверение на **Стоян Йорданов Стоянов**, за  общински съветник в ОС- гр. Ямбол.

1. Решението подлежи на оспорване по реда на чл.459 от Изборния кодекс в 7 /седем/ дневен срок пред Административен съд гр. Ямбол.
2. В изпълнение на чл.30, ал.8 от ЗМСМА препис от настоящото Решение следва да бъде изпратено на Председателя на Общински съвет в гр.Ямбол в тридневен срок от влизането му в сила.

**ПРЕДСЕДАТЕЛЯТ ЕКАТЕРИНА ЯНЕВА:** Колеги, има ли предложения за изменения или допълнения към докладвания проект за решение? Не виждам някой да заявява да вземе думата, поради и което, който е съгласен с докладвания проект за решение, моля да гласува!

**ДРАГОМИР ДИМИТРОВ:** В зала 11членове: За:Екатерина Янева, Мариана Гърдева, Станимир Иванов, Драгомир Димитров, Младенка Николова,Миглена Кочинова, Гюлшен Юсеинова, Светла Кирилова,Невена Спасова и Яна Първанова

**ПРОТИВ –** Няма.

**ПРЕДСЕДАТЕЛЯТ ЕКАТЕРИНА ЯНЕВА:** Решението се приема и е с № 171-МИ от 21.09.2020г.

**ПРЕДСЕДАТЕЛЯТ ЕКАТЕРИНА ЯНЕВА**:Колеги, ще ви запозная с входящата поща. В комисията получихме писмо от ЦИК и Решение №1767-МИ от 25 февруари 2020г. за изменение и допълнение на Решение №1685-МИ от 13 декември 2019г. на ЦИК относно определяне на реда и условията за провеждане на дежурства и заседания на общинските избирателни комисии. Получено е писмо от ЦИК, че на основание Заповед №РД-01-124/13.03.2020 на министъра на здравеопазването и във връзка с усложнената епидемична обстановка, свързана с COVID-19 и обявеното с Решение от 13.03.2020г. на Народното събрание на Република България извънредно положение приема входяща кореспонденция по електронен път на електронната поща.с приложена таблица, която следва да се попълва и прилага към исканията за изплащане на възнаграждения за заседания и дежурства. Входирано е писмо от ЦИК, че се обсъжда проект на Закон за мерките, който да уреди мораториума върху процесуалните срокове, започнали да текат по висящи производства преди обявяването на извънредното положение на 13 март 2020г., който да даде възможност на страните в различни производства да могат спокойно да упражнят правата си след приключване на извънредното положение. Получено е разяснение от ЦИК във връзка с провеждането на заседания на Общинската избирателна комисия по време на извънредното положение . Както и, че до отмяна на извънредното положение спират да текат процесуалните срокове по съдебните производства с изключение на сроковете по производствата и делата съгласно приложението на закона. Заведено във входящия ни дневник писмо от ЦИК, че има сигнал от общинска администрация, че на електронната поща на общината са получени писма, имитиращи писма на ЦИК, които съдържат вирус.

**ПРЕДСЕДАТЕЛЯТ ЕКАТЕРИНА ЯНЕВА**: Колеги, аз нямам какво друго да добавя към входяща поща, и поради изчерпване на дневния ред закривам заседанието.

Заседанието се закри в 16:10 часа на 21.09.2020г.

ПРЕДСЕДАТЕЛ:

ЕКАТЕРИНА ЯНЕВА

СЕКРЕТАР:

 МАРИАНА ГЪРДЕВА